kardosdrur/scandi-wiki huggingface dataset:
August af Slesvig-Holsten-Sønderborg-Beck

August, Hertug af Slesvig-Holsten-Sønderborg-Beck (13. februar 1652 – 26. september 1689) var den anden titulære hertug af Slesvig-Holsten-Sønderborg-Beck fra 1675 til 1689. Han var søn af hertug August Philip af Slesvig-Holsten-Sønderborg-Beck, og dermed tipoldebarn af kong Christian 3. af Danmark. Han blev efterfulgt af sin eneste søn, Frederik Vilhelm.

Biografi 
August blev født den 13. februar 1652 på Haus Beck i Westfalen i Tyskland som den ældste søn af hertug August Philip af Slesvig-Holsten-Sønderborg-Beck i hans andet ægteskab med Maria Sibylla af Nassau-Saarbrücken. Faderen havde efter et arveforlig i 1633 afbrudt forbindelsen til Danmark og var 21 år gammel rejst til Tyskland, hvor han gjorde karriere som officer. I 1646 havde han købt riddergodset Haus Beck i Westfalen af sin søster Sophie Katharina, der var gift med grev Anton Günther af Oldenborg. Haus Beck lagde navn til den fyrstelinje han grundlagde, Slesvig-Holsten-Sønderborg-Beck.

Haus Beck lå i Fyrstendømmet Minden, der fra 1648 hørte under Kurfyrstendømmet Brandenburg. Brandenburg havde for at kunne udbygge sin hær et stort behov for soldatter og officerer. For at opnå en officersgrad var adelig herkomst den vigtigste forudsætning, og det var derfor nærliggende for August at gøre karriere som officerer. Han blev generalmajor i den brandenburgske hær.

Hertug August døde af dysenteri den 26. september 1689 nær Bonn. Han blev efterfulgt som hertug af sin eneste søn, Frederik Vilhelm.

Ægteskab og børn 
Hertug August giftede sig i 1676 med grevinde Hedvig Louise til Lippe-Alverdissen (1650–1731), datter af Philip 1. af Lippe-Alverdissen (stamfader til Huset Schaumburg-Lippe). I ægteskabet blev der født to børn:
 Dorothea Henriette af Slesvig-Holsten-Sønderborg-Beck (1678–1750)
 Frederik Vilhelm (1682–1719), hertug af Slesvig-Holsten-Sønderborg-Beck, gift med Maria di Sanfre.

Referencer

Litteratur

Eksterne links 
 Hans den Yngres efterkommere

Sønderborgske fyrstelige
Hertuger af Slesvig-Holsten-Sønderborg-Beck
Huset Oldenburg
Ammoniumjern(III)sulfat

Ammoniumjern(III)sulfat, NH4Fe(SO4)2·12 H2O eller NH4[Fe(H2O)6](SO4)2·6 H2O, også betegnet ammoniumferrialun eller jern(III)alun, er et dobbeltsalt i gruppen af aluner, som er forbindelser med den generelle formel AB(SO4)2·12 H2O. Det optræder som blegviolette, oktaederiske krystaller. Årsagen til den blegviolette farve har været genstand for diskussion; nogle har tilskrevet den urenheder i krystalstrukturen, hvorimod andre mener, at det er krystallernes naturlige farve.

Ammoniumjern(III)sulfat er paramagnetisk, surt og giftigt over for mikroorganismer. Det er et mildt oxidationsmiddel; det kan reduceres til Mohrs salt, ammoniumferrosulfat ((NH4)2Fe(SO4)2·6 H2O).

Syntese 
Ammoniumjern(III)sulfat kan syntetiseres ved udkrystallisering fra en opløsning af jern(III)sulfat, Fe2(SO4)3, og ammoniumsulfat, (NH4)2SO4. Jern(III)sulfat fremstilles ved at opløse jern(II)sulfat, FeSO4, i fortyndet svovlsyre og tilsætte koncentreret salpetersyre, hvorved jern(II) oxideres til jern(III). Efter tilsætning af ammoniumsulfat og inddampning af opløsningen vil ammoniumjern(III)sulfat fælde ud.

Oxidation: 6 FeSO4 + 2 HNO3 + 3 H2SO4 → 3 Fe2(SO4)3 + 2 NO + 4 H2O

Syntese: Fe2(SO4)3 + (NH4)2SO4 → 2 NH4Fe(SO4)2

Anvendelser 
Anvendelser af ammoniumjern(III)sulfat indbefatter rensning af spildevand,, garvning af læder, fremstilling af pigmenter og som ætsemiddel i fremstillingen af elektronikdele. Ammoniumjern(III)sulfat er derudover blevet brugt i adiabatisk køleudstyr, biokemisk analyse og organisk kemisk syntese.

Galleri

Referencer 

Ammoniumforbindelser
Jernforbindelser
Sulfater
Reckoning (R.E.M.-album)

Reckoning er det andet studiealbum fra det amerikanske alternative rockband R.E.M., der blev udgivet i 1984 på I.R.S. Records. Det blev produceret af Mitch Easter og Don Dixon, og albummet blev indspillet i Reflection Sound Studio i Charlotte, North Carolina over 16 dage i december 1983 og januar 1984. Dixon og Easter havde planlagt at indfange noget af lyden fra R.E.M.s liverkoncerter, og brugte binaural recording på adskillige numre. Sanger Michael Stipe behandlede mere dystre emner i teksterne og billedsprog med relation til vand er et tilbagevendende tema på albummet. Ved udgivelsen modtog Reckoning positive anmeldelser og nåede #27 i i USA , hvor RIAA gav det en guldplade. Det toppede som #91 i Storbritannien.

Spor 
Alle sange er skrevet af Bill Berry, Peter Buck, Mike Mills og Michael Stipe med mindre andet er noteret.

Side et – Left
 "Harborcoat" – 3:54
 "7 Chinese Bros." – 4:18
 "So. Central Rain (I'm Sorry)" – 3:15
 "Pretty Persuasion" – 3:50
 "Time After Time (AnnElise)" – 3:31

Side to – Right
 "Second Guessing" – 2:51
 "Letter Never Sent" – 2:59
 "Camera" – 5:52
 "(Don't Go Back To) Rockville" – 4:55
 "Little America" – 2:58

1992 I.R.S. Vintage Years genudgivelses bonusnumre
  "Wind Out" (With Friends) – 1:58
 "Pretty Persuasion" (live in studio) – 4:01
 "White Tornado" (live in studio) – 1:51
 "Tighten Up" (Archie Bell and Billy Butler) – 4:08
 "Moon River" (Henry Mancini and Johnny Mercer) – 2:21

2009 Deluxe Edition bonusdisc (Live på Aragon Ballroom, Chicago, 7. juli, 1984)
 "Femme Fatale" (Lou Reed) – 3:19
 "Radio Free Europe" – 3:54
 "Gardening at Night" – 3:38
 "9–9" – 2:48
 "Windout" – 2:13
 "Letter Never Sent" – 3:03
 "Sitting Still" – 3:13
 "Driver 8" – 3:28
 "So. Central Rain" – 3:23
 "7 Chinese Bros." – 4:27
 "Harborcoat" – 4:34
 "Hyena" – 3:26
 "Pretty Persuasion" – 3:49
 "Little America" – 3:23
 "Second Guessing" – 3:07
 "(Don't Go Back To) Rockville" – 4:30

Referencer

Eksterne henvisninger 
 

R.E.M.-album
Album fra 1984
KPF arkitekter

KPF arkitekter er Danmarks 5.største arkitektvirksomhed (2015). Man har nået en størrelse af +120 ansatte med fusionen mellem Erik Møller Arkitekter og KPF arkitekter i 2015. 

KPF arkitekter er baseret i Viborg og har afdelinger i Aarhus, Aalborg og København. Man er struktureret som en koncern med datterselskaberne Erik Møller Arkitekter, Brøgger arkitekter og Formsprog.  

I 2015 har KPF modtaget Borgernes Arkitekturpris i Vejle  samt vundet en underkontrakt på milliardbyggeriet af Malmös nye supersygehus. 

I 2012 udgav Archipress M bogen "Works and Projects by KPF arkitekter: Interpreted by Robert McCarter/With an Essay by John M. Cava" af Marianne Ibler, der indeholder illustrationer, billeder og analyser af KPF Arkitekters byggerier og filosofi. 

KPF Arkitekter er ejet af 13 partnere

Referencer 

Arkitektvirksomheder i Danmark
Angus Deaton

Angus Stewart Deaton (født 19. oktober 1945 i Edinburgh) er en britisk/amerikansk økonom, der bl.a. har forsket i de økonomiske udfordringer i udviklingslandene og mere generelt i forbrugsteori. I 2015 modtog han Nobelprisen i økonomi for sine analyser af "forbrug, fattigdom og velfærd".

Karriere 

Angus Deaton erhvervede sin bachelor- og kandidatgrad samt ph.d. fra Cambridge Universitet, sidstnævnte i 1975 med titlen "Models of consumer demand and their application to the United Kingdom" ("Modeller for forbrugerefterspørgsel og deres anvendelse på Storbritannien").

Efter afslutningen på sin uddannelse arbejdede Deaton ved Bristol Universitet til 1983, hvorpå han blev professor ved Princeton University i USA, hvor han også havde været som gæsteprofessor 1979-80. Her er han nu Dwight D. Eisenhower-professor i international politik samt professor i økonomi og international politik. Deaton har både britisk og amerikansk statsborgerskab.

Angus Deaton har gennem flere årtier forsket i udviklingsøkonomiske problemstillinger, specielt i hvordan forbrug påvirker landenes velfærd og økonomiske vækst. For dette arbejde modtog han i 2015 Nobelprisen i økonomi.

Nobelprisen i økonomi 2015 

I begrundelsen for pristildelingen nævntes tre af Deatons hovedbidrag: For det første skabelsen af det såkaldte Almost Ideal Demand System for efterspørgslen efter bestemte forbrugsgoder, som han udviklede sammen med John Muellbauer omkring 1980, og som har vist sig meget nyttigt og brugbart i økonometriske undersøgelser. For det andet de studier af sammenhængen mellem indkomst og forbrug, som han foretog omkring 1990, og for det tredje sit arbejde i senere årtier for at måle levestandard og fattigdom i udviklingslande ved hjælp af data fra spørgeskemaer indsamlet på husholdningsniveau.

Noter

Eksterne henvisninger 

 Materiale om Angus Deaton på Nobelstiftelsens hjemmeside
 Angus Deatons officielle hjemmeside, princeton.edu
 Mark Thoma: 2015's Nobel prize-winning economist has practical punch. 13. oktober 2015. Beskrivelse af Deatons betydning for den økonomiske videnskab.
 The 2015 Nobel Prize for Economics winner, Angus Deaton, explained. 12. oktober 2015.
 Noah Smith: A Nobel for a Real-World Economist. Bloomberg-view klumme om Angus Deaton. 12. oktober 2015. 

Nobelprismodtagere i økonomi
Nobelprismodtagere fra Storbritannien
Nobelprismodtagere fra USA
Økonomer fra Storbritannien
Økonomer fra USA
Medlemmer af Royal Society of Edinburgh
Lensahn

Lensahn er en administrationsby og kommune i det nordlige Tyskland, beliggende i Amt Lensahn under Kreis Østholsten. Kreis Østholsten ligger i den østlige del af delstaten Slesvig-Holsten.

Lensahn ligger omkring 9 km syd for Oldenburg in Holstein og 40 km nordøst for Lübeck. Motorvejen A1 går gennem kommunen.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Manhagen

Manhagen er en kommune i det nordlige Tyskland, beliggende i Amt Lensahn under Kreis Østholsten. Kreis Østholsten ligger i den østlige del af delstaten Slesvig-Holsten..

Geografi 
Manhagen ligger omkring 4 km syd for Lensahn lige øst for A1/E47. Kommunen ligger omkring 6 km nord for Grömitz og 10 km nordøst for Neustadt in Holstein.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Neue Rheinische Zeitung

Neue Rheinische Zeitung (fulde navn: Neue Rheinische Zeitung: Organ der Demokratie) var en dagsavis, som blev udgivet af Demokratiske Forening. Avisens redaktør var Karl Marx, og den eksisterede fra 1848 til 1849 i byen Köln, som på denne tid tilhørte Rhinprovinsen i kongeriget Preussen. Avisen skrev om de revolutionære, politiske hændelser set i lyset af kommunistiske ideer. Friedrich Engels arbejdede også som redaktør af artikler i avisen.

Eksterne henvisninger 
Articles by Karl Marx and Frederick Engels in the Neue Rheinische Zeitung
Neue Rheinische Zeitung in the Encyclopedia of Revolutions of 1848 

Köln
Aviser fra Tyskland
Etableret i 1848
Ophørt i 1849
Marxisme
Attu (Alaska)

Attu (aleutisk: Atan) er den vestligste og største ø i den amerikanske øgruppe Near Islands i Aleuterne i Alaska, samt det vestligste punkt i Alaska, USA og Amerika. 

Under anden verdenskrig var øen skueplads for slaget om Attu.  Området hvor slaget fandt sted, er et nationalt historisk mindesmærke.

Øen har været ubebobet siden 2010, hvor kystbevogtningsstationen lukkede.

Attu er omkring 56 kilometer lang og kilometer 30 bred, og har et areal på 893 km², som gør den til USA's 23.-største ø.  De nærmeste øer vest for Attu er Kommandørøerne, der tilhører Rusland og ligger 335 kilometer væk. Øen ligger næsten 1.800 kilometer fra Alaskas fastland og 7.700 kilometer fra USA's hovedstad, Washington D.C.

Galleri

Kilder

Eksterne henvisninger

 Hjemmeside om Attu 
 Red White Black & Blue  – Dokumentar om The Battle of Attu

Aleuterne
Øer i USA
Kidderminster Harriers F.C.

Kidderminster Harriers F.C. er en engelsk fodboldklub i  Kidderminster, Worcestershire,  som spiller i de lavere engelske rækker.

Klubben var i nogle år ledet af tidligere spiller og Liverpoollegende Jan Mølby fra 1999–2000.

Klubben et også kendt for at have de dyreste "pies" i England.

Fodboldklubber i England
Morgendug (koreansk sang)

Morgendug (koreansk: 아침 이슬, "Achim Isul") er en sydkoreansk sang fra 1970 skrevet af Kim Min Ki, komponist og tekstforfatter. Sangen blev sunget af det koreanske folk i 1970-erne og senere som folkelig protestsang mod det sydkoreanske præsidentstyre.

Historie 

Sangen fremkom den 28. august 1970 og blev fremført af den koreanske folkesanger Yang Hee Eun, året efter udgaves sangen på album i 1971 af Kim Min Ki.  Siden da har sangen været den sang af Kim Min Ki, som er blevet indspillet flest gange.

Sangen fik stor popularitet blandt unge i Sydkorea, da teksten synes at være en metafor for den undertrykte politiske situation i landet på tidspunktet for offentliggørelsen i Republikken Korea, især efter den såkaldte Oktober-restoration, hvor præsidenten Park Chung Hee tiltog sig diktatorisk magt, og frem til 1975, da sangen blev bandlyst sammen med de andre sange. 

Siden slutningen af oktober og frem til afslutningen under diktaturet under den femte koreanske republik har det været udbredt at anse sangen som repræsentativ for studenter og unge, som ønskede genindførelse af demokrati. 

Senere har Kim Min Ki selv givet udtryk for, at sangen ikke var skrevet for at blive anvendt til studenternes protester, og at sangen ikke var blevet skrevet for at opmuntre studenterne i deres kamp for demokrati.  Ved skæbnens ironi blev sangen også af regeringen i 1971 udpeget som årets sang.

Lyrik 

Efter at have holdt mig vågen natten lang,
klatrer jeg op på morgenbjerget.
Jeg ser morgendug spirende fra hver (blomster)knop smukkere end perler,
som jeg bærer smerter i mit hjerte spirende som perler af morgendug,
Jeg lærer mig at smile i trods.

Solen går op brændende rød over gravstenene;
Middagshedens brændende varme er blot min prøvelse og vanskelighed.
Jeg vånder mig gennem ørkenen;
Jeg går videre bortkastende alle mine smerter.
Jeg vånder mig.
Jeg går videre.

Noter

Eksterne henvisninger 
아침 이슬- Morning Dew (South Korean protest song) (YouTube)

Musik fra Sydkorea
Sange fra 1970
Mandla Masango

Mandla Greatful Masango (født 18. juli 1989) er en sydafrikansk fodboldspiller, der spiller i SuperSport United, hvortil han er på leje fra Randers FC.

Den 31. januar 2017 på transfervinduets sidste dag skiftede Mandla Masango til SuperSport United på en lejeaftale efter længere tids kontroverser med Randers FC.

Referencer 

Fodboldspillere fra Sydafrika
Fodboldspillere fra Kaizer Chiefs
Fodboldspillere fra Randers FC
Amt Oldenburg-Land

Amt Oldenburg-Land er et amt i det nordlige Tyskland, beliggende i den nordøstlige del af Kreis Østholsten. Kreis Østholsten ligger i den østlige del af delstaten Slesvig-Holsten. Amtets administration er beliggende i byen Oldenburg in Holstein, selv om den ikke er en del af amtet.

Området ligger både sydvest og nordøst for Oldenburg i Holsten og grænser mod nord til Heiligenhafen og Østersøen, mod vest til den Kreis Plön og Østersøen, mod syd til Amt Ostholstein-Mitte og Amt Grube, og mod øst til Østersøen.

Kommuner i amtet 
 Göhl
 Gremersdorf
 Großenbrode
 Heringsdorf
 Neukirchen
 Wangels

Historie 
Amtet blev dannet 1. april 1970 som Amt Land Oldenburg med kommunerne Göhl, Gremersdorf, Heringsdorf og Neukirchen. 1. april 1977 indtrådte kommunen Wangels samtidig med at man ændrede navnet til Amt Oldenburg-Land. 1. januar 2008 opgav kommunen Großenbrode sin Amtsfrihed og blev en del af amtet.

Eksterne kilder/henvisninger 

 Amt Oldenburg-Lands websted

Oldenburg-Land
Göhl (Holsten)

Göhl er en by og kommune i det nordlige Tyskland, beliggende i Amt Oldenburg-Land under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Göhl er beliggende omkring tre kilometer øst for Oldenburg in Holstein i nærheden af Oldenburger Graben der er en sumpet lavning. Ved Oldenburg in Holstein, er der tilslutning til motorvejen A1 og jernbanen mod Neustadt in Holstein.

I Kommunen ligger landsbyerne og bebyggelserne Antoinettenhof, Christianstal, Gaarz, Gaarzerfelde, Gaarzermühle, Göhl, Giebelberg, Kremsdorf, Lütjendorf, Neuschwelbek, Plügge, Quals og Schwelbek.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Jamie Vardy

Jamie Richard Vardy (født 11. januar 1987 i Sheffield, England) er en engelsk fodboldspiller. Han spiller i Leicester som angriber eller som kant. Han fik sit gennembrud i efteråret 2015, hvor han pr. 30. november har scoret i 11 Premier League-kampe i træk. Han startede sin professionelle karriere i Stocksbridge Park Steels, hvor han tjente 30 pund ugentligt. Tidligere arbejdede han som mekaniker.

Klubstatistik

Hæder

Klub 
 Premier League: 2015-16

Individuelt 
 FWA Footballer of the Year: 2015–16
 Premier League PFA Team of the Year: 2015–16
 Premier League Player of the Month: Oktober 2015, november 2015
 Conference Premier Player of the Month: November 2011
 Conference Premier Top Goalscorer: 2011–12
 Leicester City Players' Player of the Season: 2013–14

Referencer

Eksterne henvisninger 
 

Fodboldspillere fra Storbritannien
Fodboldspillere fra England
Fodboldspillere fra Leicester City F.C.
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Jesper Henriksen

Jesper Henriksen eller Jesper Henrichsen (født cirka 1425, død før 1493) var en dansk magister og adelsmand, der blev den første rektor for Københavns Universitet i 1479.

Jesper Henriksen var søn af Henrik Nielsen til Sandagergård, rigsrådsmedlem i Erik af Pommerns regeringsperiode. Henriksen var oprindeligt kannik i Lund og blev senere dekan ved Københavns Domkirke. Han indtog en række andre poster, blandt andet som kannik i Odense, og de fleste af posterne bestyrede han ved hjælp af vikarer. Som dekan ved domkapitlet gav han tilladelse til, at det nydannede Københavns Universitet kunne afholde forelæsninger i kapitlets skole i 1478, og året efter udpegede Christian 1. ham som Rector magnificus, den første rektor for universitetet, et embede han holdt igen 1482 og 1483.

Referencer 

Rektorer ved Københavns Universitet
Danskere i 1400-tallet
Personer i Dansk Biografisk Leksikon
Godsejere fra Danmark
AniCura

AniCura AB er en international veterinærkoncern med virksomheder i Sverige, Norge, Danmark, Tyskland, Østrig, Schweiz og Holland. Virksomheden består af mere end 300 dyrehospitaler og klinikker, der årligt udfører konsultation af omkring 3 millioner kæledyr, (primært hunde og katte).

Antallet af medarbejdere udgør op til omkring 7.500 personer, hvoraf 2.800 er dyrlæger.

Virksomhedens har hovedsæde i Danderyd i Stockholm med tilknytning til AniCura dyrehospitalet Albano. De fleste dyrehospitaler og klinikker er specialiserede indenfor specifikke områder, såsom intern medicin, kirurgi, ortopædi, oftamologi (øjne), neurologi, odontologi (tænder) og dermatologi (hud).

Virksomheden beskæftiger sig med medicinsk og kirurgisk dyresygepleje til hund, kat og andre selskabsdyr. Dette indbefatter forebyggende pleje og basal sygepleje, såvel som avanceret diagnostik i form af endoskopi, magnetresonanstomografi, intensivpleje og ortopædi. Virksomheden beskæftiger sig også med rehabilitering, kiropraktik, kostrådgivning og salg af udvalgt dyrefoder og plejeprodukter.

Klinikker i Danmark 
I Danmark har AniCura følgende klinikker 
 Aalborg - City Syd
 Aalborg - Svenstrup
 Aarhus
 Aars
 Frederiksværk
 Gentofte
 Gistrup
 Hjørring
 Hobro
 Holbæk
 Kerteminde
 København
 Nyborg
 Nørresundby
 Odense
 Rynkeby
 Rødovre - Centrum
 Skovlunde
 Sommersted og Rødding
 Tranbjerg 
 Varde
 Virklund

Ejere 
AniCura er en del af Mars-koncernens afdeling Mars Petcare.

Referencer

Eksterne henvisninger 
 Officielt website
 http://www.anicura.dk

Veterinær
2009 (flertydig)

2009 kan henvise til:

 2009 - årstal
 2009 (Glee) - episode af den amerikanske tv-serie Glee
Gremersdorf

Gremersdorf er en by og kommune i det nordlige Tyskland, beliggende i Amt Oldenburg-Land under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Gremersdorf grænser mod nord til byen Heiligenhafen, mod øst ligger kommunen Neukirchen, mod syd byen Oldenburg in Holstein og mod nordvest ligger Østersøen. I kommunens område ligger 13 landsbyer og fire godser. Kommunen har haft sin nuværende udstrækning siden 1968. Landsbyerne Dazendorf, Neuratjensdorf, Sulsdorf og Teschendorf ligger i kommunen der krydses af motorvejen A1.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Elverhøj (flertydig)

Elverhøj kan henvis til:

 Elverhøj - skuespil
 Elverhøj (film fra 1910) - film instrueret af Jørgen Lund
 Elverhøj (kortfilm fra 1910) - film instrueret af Gunnar Helsengreen
 Elverhøj (film fra 1917) - film instrueret af Sigurd Lomholt og Aage Brandt.
 Elverhøj (film fra 1939) - film instrueret af Svend Methling
Stalingrad (flertydig)

Stalingrad kan henvis til:

 Navnet på Volgograd fra 1925 til 1961
 Stalingrad (film fra 1993) - tysk krigsfilm fra 1993
 Stalingrad (film fra 1990) - russisk spillefilm fra 1990 af Jurij Ozerov
 Stalingrad (film fra 2013) - russisk spillefilm fra 2013 af Fjodor Bondartjuk
 Stalingrad (maleri) - dansk maleri af Asger Jorn
 Stalingrad (metrostation) - en station på metrolinjerne 2, 5 og 7 i metronettet i Paris
Heringsdorf (Østholsten)

Heringsdorf er en by og kommune i det nordlige Tyskland, beliggende i Amt Oldenburg-Land under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Heringsdorf grænser mod øst til Østersøen. I kommunen ligger landsbyerne og bebyggelserne Augustenhof, Fargemiel, Görtz, Kalkberg, Klötzin, Rellin, Siggen, Süssau og Weilandtshof. Ved tre af dem ligger der godser: Gut Augustenhof, Gut Görtz og Gut Siggen.

Heringsdorf er beliggende ved jernbanen Lübeck–Puttgarden, og der har tidligere været banegård og trinbræt.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Comeback (flertydig)

Comeback kan henvise til:

 Comeback - grundbetydning
 Comeback (film fra 2008) - instrueret af Ulrik Wivel
 Comeback (film fra 2015) - dansk komediedrama fra 2015, instrueret af Natasha Arthy